**Likumprojekta “Grozījumi Zinātniskās darbības likumā” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Zinātniskās darbības likumā” mērķis ir nodrošināt Ekonomikas ministrijai izveidot un finansēt jaunu, starpdisciplināru valsts pētījumu programmu Enerģētikā atbilstoši Enerģētikas attīstības pamatnostādnēm 2016. – 2020.gadam, kuras īstenošanai saskaņā ar likumu “Par valsts budžetu 2018. gadam” un likumu "Par vidēja termiņa budžeta ietvaru 2018., 2019. un 2020. gadam" ir piešķirts ik gadu 2 milj. *euro*.  Ar likumprojektu paredzēts panākt risinājumu, ka ar valsts pētījumu programmu enerģētikas nozarē tiks īstenots tehnoloģijas un inovāciju valsts pasūtījums enerģētikā un, pēc nepieciešamības, citās nozaru ministriju atbildību jomās.  Likums stājas spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi likumprojektu “Grozījumi Zinātniskās darbības likumā” (turpmāk – likumprojekts), ievērojot Ministru kabineta 2017. gada 10.oktobra sēdes (prot. Nr. 50 20. §) 3.punktā noteikto, ka Ekonomikas ministrijai kopīgi ar Izglītības un zinātnes ministrijai un sadarbībā ar citām iesaistītajām institūcijām precizēt likumprojektu un iesniegt to Valsts kancelejā.  Likumprojekts sagatavots, lai izpildītu Enerģētikas attīstības pamatnostādnes 2016. – 2020.gadam[[1]](#footnote-2), ka ir nepieciešams izstrādāt jaunu, starpdisciplināru valsts pētījumu programmu enerģētikas jomā, kas veido zināšanu bāzi inovācijām visās pamatnostādnēs ietvertajās tematiskajās jomās, kuras īstenošanai Ekonomikas ministrijai saskaņā ar likumu “Par valsts budžetu 2018. gadam” un likumu "Par vidēja termiņa budžeta ietvaru 2018., 2019. un 2020. gadam" ir piešķirts ik gadu 2 milj. *euro*.  Likumprojekts sagatavots, ievērojot Zinātnes, tehnoloģijas attīstības un inovācijas pamatnostādnēs 2014. – 2020. gadam[[2]](#footnote-3) noteikto, ka valsts pētījumu programmas finansē no attiecīgās nozaru ministrijas budžeta, kā arī piesaistot pašvaldību un industrijas finansējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zinātniskās darbības likuma 35.pants nosaka, ka valsts pētījumu programmas (turpmāk – programma) ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību. Programmu mērķus un uzdevumus nosaka attiecīgās nozaru ministrijas kopīgi ar Latvijas Zinātnes padomi un Latvijas Zinātņu akadēmiju. Programmas tiek īstenotas Ministru kabineta apstiprinātajos prioritārajos zinātnes virzienos. Izglītības un zinātnes ministrija konkursa kārtībā piešķir programmām finansējumu no zinātnes finansēšanai paredzētajiem valsts budžeta līdzekļiem. Programmu pieteikšanas, ekspertīzes un finansēšanas kārtību nosaka Ministru kabinets.  Programmas kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un noteikti zinātniskās pētniecības uzdevumi. Ievērojot minēto, jānodrošina, ka valsts stratēģiski investē budžeta līdzekļus zinātniskajā darbībā, lai radītu labvēlīgus apstākļus Latvijas ilgtspējīgas attīstības mērķu sasniegšanai, tajā skaitā valsts drošībai un ekonomiskās izaugsmes stimulēšanai, sabiedrības attīstībai un kultūras mantojuma saglabāšanai nepieciešamo zināšanu bāzi un cilvēkkapitālu.  Problēma ir, ka Zinātniskās darbības likums neparedz Ekonomikas ministrijai un citai nozaru ministrijai (izņemot Izglītības un zinātnes ministriju) iespēju finansēt savu programmu. Ievērojot minēto, ir izveidojusies situācija, ka Ekonomikas ministrijai nav tiesību finansēt savu programmu, kuras īstenošana ir noteikta Enerģētikas attīstības pamatnostādnēs 2016. – 2020.gadam, un tai ir piešķirts valsts budžeta finansējums.  Valsts pētījumu programmas enerģētikas jomā īstenošanai ar likuma “Par valsts budžetu 2018. gadam” 52.pantu ir novirzīti 2 milj. *euro* Ekonomikas ministrijas budžeta apakšprogrammā 29.05.00 "Valsts pētījumu programma enerģētikā". Ar likuma “Par vidēja termiņa budžeta ietvaru 2018., 2019. un 2020. gadam” 23.pantu ir noteikts, ka Ekonomikas ministrijas budžetā izdevumu segšanai tiek novirzīti 2 000 000 *euro* ik gadu valsts pētījumu programmai enerģētikā.  Ievērojot minēto, likumprojekts ir nepieciešams, lai izpildītu:   1. Enerģētikas attīstības pamatnostādņu 2016. – 2020.gadam 10.rīcības virziena “Inovatīvi risinājumi enerģētikas nozares problēmām” 10.1.2.uzdevumu – “Izstrādāt jaunu, starpdisciplināru valsts pētījumu programmu enerģētikas jomā, kas veido zināšanu bāzi inovācijām visās pamatnostādnēs ietvertajās tematiskajās jomās”; 2. Zinātnes un tehnoloģijas attīstības un inovācijas pamatnostādņu 2014. – 2020.gadam rīcības virziena Nr. 2 “Zinātnes, Tehnoloģiju un Inovāciju sasaiste ar sabiedrības un tautsaimniecības attīstības vajadzībām” 25.uzdevumā noteikto - “Turpināt īstenot Valsts Pētījumu Programmas iesaistot industriju, citu nozaru ministrijas un pašvaldības to formulēšanā un finansēšanā”.   Ar likumprojektu tiks:   1. īstenots Latvijas Nacionālā attīstības plānā 2014.-2020.gadam[[3]](#footnote-4) (turpmāk – NAP) noteiktais par Latvijas zinātnes lomu tautsaimniecības izaugsmes kontekstā, tas ir NAP rīcības virzienā „Attīstīta pētniecība, inovācija un augstākā izglītība” noteikts privātā sektora ieguldījums pētniecībā un attīstībā [172] un radīt zinātniekus, kas nodarbināti privātajā sektorā, skaita pieaugumu [173], kā arī šī rīcības virziena 2. mērķis nosaka: [177] „Komercializējot zināšanas, veicināt inovatīvu, starptautiski konkurētspējīgu produktu ar augstu pievienoto vērtību radīšanu un ieviešanu ražošanā, šādi paaugstinot minēto produktu izlaides apjoma īpatsvaru tautas saimniecībā”; 2. veicināta Latvijas Viedās specializācijas stratēģijā[[4]](#footnote-5) noteikto tautsaimniecības transformācijas virzienu, izaugsmes prioritāšu un specializācijas jomu attīstība.   Likumprojekts nodrošinās, ka Ekonomikas ministrija, kā arī cita nozaru ministrija varēs finansēt savas programmas, ja tām zinātnes finansēšanai ir piešķirti valsts budžeta līdzekļi, lai īstenotu tādu tautsaimniecības nozaru pētniecības, tehnoloģijas un inovāciju valsts pasūtījumu, kas nodrošina pieprasījumu pēc zinātniskās pētniecības, jaunām tehnoloģijām un inovatīviem risinājumiem un fokusē to sabiedrībai nozīmīgos virzienos.  Atbilstoši Zinātniskās darbības likuma 35.panta otrajai daļai programmas mērķi un uzdevumus nosaka katra ministrija, nepieciešamības gadījumā sadarbojoties ar Latvijas Zinātnes padomi (turpmāk – padome), jo tās nolikuma 4.7.apakšpunkts paredz, ka padome piedalās valsts pētījumu programmu, tirgus orientēto pētījumu un citu valsts pasūtīto pētījumu programmu mērķu un uzdevumu noteikšanā[[5]](#footnote-6). Tādējādi tiks nodrošināts, ka nozaru ministrijai definētie programmas uzdevumi nepārklātos ar citas ministrijas programmas uzdevumiem, kā ar tiktu nodrošināts, ka programmu uzdevumu ietvaros tiks korekti formulēti uzdevumi pētniecībā, ievērojot Zinātniskās darbības likuma 1.panta 2.punktu.  Likumprojekts neparedz programmu mērķu un uzdevumu definēšanā, ka arī programmu īstenošanas obligātu sasaisti ar prioritārajiem virzieniem zinātnē. Prioritārie virzieni, kurus Ministru kabinets apstiprina reizi četros gados, zinātnē nepieciešami fundamentālo un lietišķo pētījumu īstenošanai, kur pētījumu tematus, mērķus un uzdevumus formulē paši zinātnieki[[6]](#footnote-7) atbilstoši *bottom–up[[7]](#footnote-8)* pieejai, tas ir, ka pētniecības tēmas definē paši zinātnieki ar nosacījumu, ka fundamentālo un lietišķo pētījumu projektiem ir jānodrošina prioritāro virzienu zinātnē attīstība atbilstoši valsts zinātnes un tehnoloģijas attīstības politikai. Savukārt programmas ir attiecīgās nozaru ministrijas veidots valsts pasūtījums zinātnisku pētījumu veikšanai noteiktā valstij prioritārā nozarē ar mērķi to attīstīt[[8]](#footnote-9). Ievērojot minēto, ka valsts pasūtījumu ietvaros ir nepieciešamība pētniecības ietvaros risināt valstiski stratēģiskus jautājumus (t.sk. Eiropas Savienības uzdevumu kontekstā), tad valstij prioritāro virziena mērķi un uzdevumi var atšķirties no prioritārajiem virzieniem zinātnē, taču, ja prioritārie virzieni zinātnē aptver valstij prioritāras nozares uzdevumu īstenošanu, tad nozaru ministrija var izmantot arī prioritāros virzienus zinātnē definējot savas programmas mērķus un uzdevumus.  Lai nodrošinātu Ekonomikas ministrijai tās programmas enerģētikā finansēšanu, ar likumprojekta 3.pantu nosaka, ka Izglītības un zinātnes ministrija vai “citas nozaru ministrijas” programmas projektu konkursa kārtībā var piešķirt programmas projektiem finansējumu no nozares ministrijai zinātnes finansēšanai piešķirtajiem valsts budžeta līdzekļiem.  Ar likumprojekta 3.pantu Zinātniskās darbības likuma 35.pants tiek papildināts ar jaunu trešo daļu, kas nosaka, ka programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtību nosaka Ministru kabinets. Ar šo deleģējumu Ministru kabinetam, tiks apvienoti Zinātniskās darbības likuma 13.panta otrās daļas pirmajā daļā Ministru kabinetam noteiktais deleģējums par valsts pētījumu programmām piešķirto finanšu līdzekļu izlietojuma kontroli un 35.panta otrajā daļā – valsts pētījumu programmu pieteikšanu, ekspertīzi un finansēšanu. Līdz ar to būs tikai viens tiesību akts, kura ietvaros regulēs programmu projektu pieteikšanu, ekspertīzi, īstenošanu, finansēšanu un programmu projektu īstenošanai piešķirto finanšu līdzekļu izlietojuma kontroli (tagad programmu īstenošanu un tās īstenošanai piešķirto finanšu līdzekļu izlietojuma kontroli regulē {"value":"21.06.2006","iso\_value":"2006/06/21","content":"<font class='s-1'>21.06.2006.-16.12.2008.</font> <font class='s-2'>Pamata</font>"}Ministru kabineta 2006.gada 30.maijā noteikumi Nr.443 “Valsts pētījumu programmu pieteikšanas, ekspertīzes un finansēšanas kārtība” un Ministru kabineta 2014.gada 30.septembra noteikumi Nr.597 “Kārtība, kādā veic valsts pētījumu programmu īstenošanai piešķirto finanšu līdzekļu izlietojuma kontroli”).  Ar likumprojektu tiks noteikts, ka Ministru kabineta noteikumi par programmu projektu pieteikšanas, ekspertīzes, īstenošanas, finansēšanas un programmas projektu īstenošanai piešķirto finanšu līdzekļu izlietojuma kontroles kārtību (turpmāk – jauni MK noteikumi) tiks izdoti līdz 2018.gada 30.jūnijam.  Savukārt, lai nodrošinātu 2014. – 2017.gada programmu izpildi, ar likumprojektu noteikts, ka līdz 2018.gada 31.decembrim ir spēkā {"value":"21.06.2006","iso\_value":"2006/06/21","content":"<font class='s-1'>21.06.2006.-16.12.2008.</font> <font class='s-2'>Pamata</font>"}Ministru kabineta 2006.gada 30.maijā noteikumi Nr.443 “Valsts pētījumu programmu pieteikšanas, ekspertīzes un finansēšanas kārtība” un Ministru kabineta 2014.gada 30.septembra noteikumi Nr.597 “Kārtība, kādā veic valsts pētījumu programmu īstenošanai piešķirto finanšu līdzekļu izlietojuma kontroli”. 2014. – 2017.gada valsts pētījumu programmu izpildes termiņš līdz 2018.gada 31.decembrim ir noteikts ar Ministru kabineta 2014.gada 7.oktobra rīkojuma Nr.558 “Par valsts pētījumu programmām” 8.punktu un Ministru kabineta 2014.gada 7.oktobra rīkojuma Nr.559 “Par papildu valsts pētījumu programmām” 10.punktu.  Likumprojekts nosaka, ka programmu projektu konkursu organizē un īsteno padome. Tas ir nepieciešams, lai padomei noteiktu šādu kompetenci, tādējādi atslogojot nozaru ministrijas no tām neraksturīgo funkciju veikšanas un nodrošinātu vienveidīgu pieeju programmas konkursu organizēšanā un īstenošanā, ievērojot, Zinātniskas darbības likuma 1.panta 2.punktā noteikto, ka pētniecība ir mērķtiecīga darbība ar zinātnes metodēm iegūto faktu, teoriju un dabas likumu izmantošanai jaunu produktu, procesu un metožu radīšanā un pilnveidošanā. Padomes pienākumu un uzdevumu kopumu programmas projektu konkursa organizēšanā un īstenošanā  tiks noteikti ar jaunajiem MK noteikumiem.  Gadījumā, ja programmas projektu konkursā rezultātā netiek apstiprināts neviens no pieteiktajiem programmas projektiem, tad, lai nodrošinātu programmas mērķa un uzdevumu izpildi nozaru ministrija var izvērtēt nepieciešamību sludināt atkārtotu konkursu (nepieciešamības gadījumā, precizējot konkursa nolikumu).  Jaunajos MK noteikumi paredz, ka pēc tam, kad programmas ir apstiprinātas Ministru kabinetā (Zinātniskās darbības likuma 13.panta otrās daļas 3.punkts) padome izstrādās programmu projektu konkursu nolikumu, kuru izskatīs un apstiprinās attiecīgā nozares ministrija vai tās izveidota komisija. Programmu projektu konkursa īstenošanu varētu veikt padome, lai nozaru ministrijām nebūtu administratīvais slogs un neraksturīgo funkciju veikšana, piemēram: 1) programmas projektu konkursa izsludināšana, projektu pieteikumu pieņemšana un to administratīva izvērtēšana (administratīvos kritērijus var noteikt pati nozaru ministrija programmas projektu konkursa nolikumā) , 2) programmas projektu zinātniskās ekspertīzes nodrošināšana (piesaistot Eiropas Komisijas ekspertu datubāzē iekļautos ekspertus) atbilstoši Zinātniskās darbības likuma 16.panta 4.punktam, 3) sagatavot sarakstu ar projektu pieteikumiem, ievērojot iegūto punktu summu zinātniskajā ekspertīzē un iesniedzot minēto sarakstu turpmākai izvērtēšanai un apstiprināšanai attiecīgajai nozares ministrijai vai tās izveidotajai komisijai. Attiecīgi nozaru ministrija vai tās izveidota komisija minētajā sarakstā esošos projektus turpmāk izvērtē pēc saviem īpašajiem kritērijiem ( var atrunāt programmas projektu konkursa nolikumā) un apstiprina īstenojamos un finansējamos programmas projektus. Savukārt Studiju un zinātņu administrācija (turpmāk – administrācija) pēc tam, kad nozares ministrija vai tas izveidota komisija apstiprinājusi finansējamos programmas projektus, nodrošinātu projekta īstenošanas līguma noslēgšanu, kā arī veikt programmu projektu administratīvu un finansiālu uzraudzību, informācijas apkopošanu un pieejamību, kā arī nodrošināt programmas projektam piešķirtā valsts budžeta līdzekļu izlietošanas pārbaudes un kontroli. Ar jaunajiem MK noteikumiem varēs paredzēt ari citas nozaru ministrijas, padomes un administrācijas kompetences.  Izstrādājot jaunos MK noteikumus ir paredzēts, ka nozaru ministrijai definējot savas programmas virsmērķi, mērķi un uzdevumus, izveidos valsts pētījumu programmas stratēģisko padomi, kurā jāpieaicina pārstāvjus no nozari pārstāvošām organizācijām un zinātniskajām organizācijām, tostarp Latvijas Zinātnes padomes un Latvijas Zinātņu akadēmijas, lai ievērotu attiecīgās valsts nozares stratēģiskās prioritātes un nodrošinātu programmas pētniecības raksturu un tiktu īstenota zinātniskā darbība, kas ir radoša darbība, kas ietver zinātni, pētniecību un inovācijas[[9]](#footnote-10). Savukārt, lai nozaru ministrija nodrošinātu programmas uzdevumu izpildi projektu vērtēšanas, atlases un īstenošanas gaitā, ministrija izveido valsts pētījumu programmas īstenošanas un uzraudzības komisiju, kuras sastāvā ar padomdevēju funkcijām tiks piesaistīta padome un administrācijā. Minētās komisijas doto uzdevumu izpildi nodrošinās administrācija, ievērojot jaunos MK noteikumus un noslēgto projekta īstenošanas līgumu. Jaunie MK noteikumi ir izstrādes stadijā, un starpinsitūciju saskaņošanas gaitā tas vēl tiks precizēts, ievērojot nozaru ministriju norādījumus un priekšlikumus. Jaunos MK noteikumus izstrādā Izglītības un zinātnes ministrija.  Ar likumprojektu ir paredzēts veikt tehnisku precizējumu, proti, izslēgt Zinātniskā darbības likuma 28.panta pirmās daļas 7.punktu, kas nosaka, ka reģistrā par zinātnisko institūciju norāda personas ar doktora zinātnisko grādu, kurām ar zinātnisko institūciju noslēgts darba līgums. Minētais precizējums ir nepieciešams, ievērojot, kaZinātniskās darbības likuma 26.1 pants nosaka, ka zinātniskajās institūcijās akadēmiskajos amatos ievēlētā personāla reģistra (turpmāk – reģistrs) izveidi. Reģistrā ievada ziņas par visām zinātniskajā institūcijā akadēmiskajos amatos ievēlētām personām, tai skaitā kurām ir doktora zinātniskais grāds. Saskaņā ar Zinātniskās darbības likuma 26. panta ceturtajā daļā noteikto, akadēmiskajā amatā ievēlētā persona slēdz darba līgumu ar zinātnisko institūciju. Vienlaikus Zinātniskās darbības likuma 28. panta pirmās daļas 7. punkts nosaka, ka zinātnisko institūciju reģistrā iekļauj ziņas par personām ar doktora zinātnisko grādu, kurām ar zinātnisko institūciju ir noslēgts darba līgums. Ņemot vērā, ka ziņas par personām ar doktora grādu, kuras ievēlētas zinātniskās institūcijas akadēmiskajā amatā un, ar kuru ir noslēgts darba līgums, ir jau norādāmas reģistrā, secināms, ka tādējādi tiek dublēts Zinātniskās darbības likuma 26. un 26.1 pantā noteiktais, kā arī rada nepamatotu administratīvo slogu ievācot ziņas par tām zinātniskajās institūcijās nodarbinātajām personām, kuras nav ievēlētas amatos, bet kurām ir doktora zinātniskais grāds. Šādu ziņu ievākšana nav nepieciešama.  Ar 2018.gada 23.maiju zaudēs spēku Zinātniskajā darbības likuma informatīvajā atsaucē uz Eiropas savienības direktīvu norādītā Padomes 2005.gada 12.oktobra direktīva [2005/71/EK](http://eur-lex.europa.eu/eli/dir/2005/71/oj/?locale=LV" \t "_blank) (turpmāk – direktīva [2005/71/EK](http://eur-lex.europa.eu/eli/dir/2005/71/oj/?locale=LV" \t "_blank)) par īpašu procedūru trešo valstu valsts piederīgo uzņemšanai zinātniskās pētniecības nolūkos. Direktīvas [2005/71/EK](http://eur-lex.europa.eu/eli/dir/2005/71/oj/?locale=LV" \t "_blank) normas ir jau iekļautas Zinātniskā darbības likuma 26. un 37.² pantā un Ministru kabineta 2008.gada 21.jūlija noteikumos Nr.568 “Noteikumi par kārtību, kādā zinātniska institūcija noslēdz un izbeidz darba līgumu ar ārvalsts pētnieku”. Ievērojot minēto, ar likumprojektu Zinātniskās darbības likuma informatīvā atsauce tiks izteikta jaunā redakcijā, ietverot norādi uz Eiropas Parlamenta un Padomes 2016. gada 11.maija direktīvu [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) (turpmāk – direktīva [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank)) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukle darba nolūkā," kuras normas ir iekļautas likumā.  Direktīvas [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) 8., 9. un 10. panta normas jau ir iekļautas Zinātniskā darbības likuma 26. un 37.² pantā un Ministru kabineta 2008.gada 21.jūlija noteikumos Nr.568 “Noteikumi par kārtību, kādā zinātniska institūcija noslēdz un izbeidz darba līgumu ar ārvalsts pētnieku”, līdz ar to nav nepieciešams pārņemt citas normas no šīs direktīvas. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Jautājumu par finansējumu no nozaru ministriju budžeta VPP jāskata valsts budžeta izstrādes procesa ietvaros, kā iespējamos finansējuma avotus izvērtējot finansējumu resora ietvaros, prioritāros valsts budžeta pasākumus vai valsts kapitālsabiedrību peļņas daļas izmantošanu, tai skaitā apsverot iespēju noteikt noteiktu proporciju no peļņas daļas novirzīt nozares attīstībai nepieciešamās VPP finansēšanai.  Laikā no 2018. līdz 2020.gadam ikgadēji pieejamais valsts budžeta finansējums pētniecības projektiem ir 13,6 milj. *euro,* no kuriem:  1) 9,5 milj. *euro* ir fundamentālo un lietišķo pētījumu (turpmāk – FLP) īstenošanai (no kura 2018.gadā 1 milj. *euro* tika pārdalīts bāzes finansējumam zinātniskajām institūcijām Izglītības un zinātnes ministrija budžeta programmā 05.02.00 “Zinātnes bāzes finansējums”, lai nodrošinātu zinātnisko institūciju darbību 2018. gadā, kamēr tiks uzsāktas jaunas programmas)[[10]](#footnote-11);  2) 2,1 milj. *euro* IZM valsts budžeta finansējums programmām Letonikā un Latviešu valodā;  3) 2 milj. *euro* Ekonomikas ministrijas valsts budžeta finansējums programmai enerģētikā.  Atbilstoši pieņemtajam likumam “Par valsts budžetu 2018. gadam” un Ministru kabineta sēdē apstiprinātajai valsts pamatbudžeta bāzei 2019., 2020. un 2021.gadam Veselības ministrijai nav paredzēts finansējums valsts pētījumu programmu finansēšanai. Savukārt veselības reformas īstenošanai piešķirtais papildus finansējums ir paredzēts aktivitāšu īstenošanai ar mērķi uzlabot veselības aprūpes pakalpojumu pieejamību. Līdz ar to likumprojekta pieņemšanas gadījumā, tuvākajos trīs gados valsts pētījumu programma veselības nozarē netiks īstenota.  2014.-2017.gada programmu ietvaros uzsāktos zinātniskos pētījumus varēs turpināt FLP projektu[[11]](#footnote-12) ietvaros, jo programmām paredzētais valsts finansējums ir pārdalīts, palielinot FLP valsts finansējumu ar mērķi finansēt zinātnisko izcilību, kur Izglītības un zinātnes ministrijas valsts budžeta 05.00.00 “Zinātne” apakšprogrammas 05.01.00 “Zinātniskās darbības nodrošināšana” ietvaros tas ir 9 479 699 *euro* gadā (salīdzinot ar 2016. gadu – 4 388 212 *euro* un 2017. gadu – 1 195 442 *euro*).  FLP uzdevumi tiek definēti atbilstoši *bottom–up[[12]](#footnote-13)* pieejai, tas ir, ka pētniecības tēmas definē paši zinātnieki ar nosacījumu, ka FLP projektiem ir jānodrošina prioritāro virzienu zinātnē attīstība.  2018.gada 8.martā noslēdzās pirmā 2018.gada FLP projektu konkursa (turpmāk – FLP projektu konkurss)[[13]](#footnote-14) projektu iesniegšanas termiņš, kura pieejamais kopējais finansējums ir 18 900 000 *euro* 36 mēnešu periodam.  FLP projektu konkursā ir saņemti 397 FLP projekti (no tiem 243 – starpnozaru un 46 – starpinstitūciju), kuros iesaistīti  3163 zinātniskie darbinieki (zinātniskais darbinieks var piedalīties vairākos projektos), no kuriem 1185 – studējošie. 390 projekti ir nodoti starptautiskajiem ekspertiem zinātniskajai izvērtēšanai.  FLP projektu konkursā ir iesniegti projekti *visās 6 Latvijas zinātnes nozaru grupās*[[14]](#footnote-15). Dalījums starp zinātņu nozaru grupām ir sekojošs (projektu skaits; procenti attiecībā pret kopējo projektu skaitu):  1. Dabaszinātnes – 120 projekti (30%);  2. Inženierzinātnes un tehnoloģijas – 102 projekti (26%);  3. Medicīna un veselības zinātnes – 68 projekti (17%);  4. Lauksaimniecības, meža un veterinārās zinātnēs – 27 projekti (7%);  5. Sociālās zinātnes – 36 projekti EUR (9%);  6. Humanitārās un mākslas zinātnes – 44 projekti (11%).  FLP projektu konkursā iesniegtie projekti *nodrošina visu 9 prioritāro virzienu zinātnē 2018.-2021. gadā[[15]](#footnote-16) pārklājumu*:   |  |  |  | | --- | --- | --- | | Nr. | prioritārais virziens zinātnē | Projektu skaits | | 1. | Tehnoloģijas, materiāli un inženiersistēmas produktu un procesu pievienotās vērtības palielināšanai un kiberdrošībai | 157 | | 2. | Energoapgādes drošuma stiprināšana, enerģētikas sektora attīstība, energoefektivitāte, ilgtspējīgs transports | 52 | | 3. | Klimata pārmaiņas, dabas aizsardzība un vide | 73 | | 4. | Vietējo dabas resursu izpēte un ilgtspējīga izmantošana uz zināšanām balstītas bioekonomikas attīstībai | 76 | | 5. | Latvijas valstiskums, valoda un vērtības, kultūra un māksla | 45 | | 6. | Sabiedrības veselība | 114 | | 7. | Zināšanu kultūra un inovācijas ekonomiskajai ilgtspējai | 40 | | 8. | Demogrāfija, sports, atvērta un iekļaujoša sabiedrība, labklājība un sociālā drošumspēja | 22 | | 9. | Valsts un sabiedrības drošība un aizsardzība | 28 |   Vēršama uzmanība, ka 243 FLP projekti (ap 61% no kopējā projektu skaita) ir starpnozaru projekti, norādot uz to, ka Latvijas zinātniskā sabiedrība ir orientēta uz starpdisciplināru pieeju pētījumiem, kas risina sabiedrībai aktuālus jautājumus.  FLP projektu konkursā piedalās 35 zinātniskās institūcijas, tajā skaitā 13 augstskolas (281 projekts), no kurām visaktīvākās ir:   1. Latvijas Universitāte – 114 projekti; 2. Rīgas Tehniskā universitāte – 81 projekts; 3. Rīgas Stradiņa universitāte – 40 projekti; 4. Latvijas Lauksaimniecības universitāte – 16 projekti; 5. Daugavpils Universitāte – 8 projekti.   Pamatojoties uz š.g. 29.03. starpministriju saskaņošanas sanāksmē panākto vienošanos, ka, lai nodrošinātu valsts pētījumu programmas Enerģētikā īstenošanu 2018.-2020.gadā, tika panākta vienošanās atbalstīt likumprojekta virzību pirms konceptuālā ziņojuma projekta izskatīšanas Ministru kabinetā, savukārt Izglītības un zinātnes ministrijai dots uzdevums turpināt darbu pie konceptuālā ziņojuma projekta “Par Valsts pētījumu programmu finansēšanas kārtību no valsts budžeta līdzekļiem izskatīšanas” (MK 19.12.2017. sēdes Nr.19 65.§ 5.punkts) izstrādes, sadarbojoties ar nozaru ministrijām, lūdzot Ministru kabinetam pagarināt tā izpildes termiņu. Minētā konceptuālā ziņojuma projekta ietvaros tiek risināts jautājums par nepieciešamību izpildīt Zinātniskās darbības likuma 33.panta otrajā daļā noteikto, ka Ministru kabinets, iesniedzot Saeimai gadskārtējo likumu par valsts budžetu, paredz ikgadēju finansējuma pieaugumu zinātniskajai darbībai ne mazāku par 0,15 procentiem no iekšzemes kopprodukta, līdz valsts piešķirtais finansējums zinātniskajai darbībai sasniedz vismaz vienu procentu no iekšzemes kopprodukta. Minētais ir skatāms kopsakarībā ar minētā protokollēmuma 4.punktā noteikto, paredzot nozaru ministrijām noteikt valsts pētījumu programmu valsts finansējuma nodrošināšanu kā vienu no nākamā perioda Nacionālā attīstības plāna prioritātēm zinātnē. Ievērojot, ka Zinātniskās darbības likuma 35.pantā noteikto, ka valsts pētījumu programmas ir attiecīgās nozaru ministrijas valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību, tad valsts finansējuma palielinājuma panākšana zinātniskajai darbībai visās valstij prioritārajās nozarēs piekrīt visām nozaru ministrijām, ievērojot to kompetenci valsts pārvaldē. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātnisko institūciju reģistrā reģistrētās zinātniskās institūcijas un tajā nodarbinātie; augstskolas un tajās nodarbinātie, kā arī studējošie un zinātniskā grāda pretendenti; privātpersonas (fiziskās un juridiskās), valsts pārvaldes institūcijas un tajā nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts radīs ietekmi uz tautsaimniecību, veicinot:  1) uz zinātni balstītas politikas īstenošanu un attiecīgu lēmumu pieņemšanu;  2) jaunu zināšanu un tehnoloģiju radīšanu un to pārnesi tautsaimniecības attīstībai;  3) nozares attīstībai nepieciešamā cilvēkkapitāla pieaugumu;  4) valsts kapitālsabiedrību attīstībai nepieciešamās pētniecības un attīstības vides radīšanu.  Ietekmi uz administratīvo slogu pašreiz nav iespējams noteikt. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizētu aprēķinu nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. | | | | | | |
| 8. Cita informācija | Izglītības un zinātnes ministrija 2018. – 2020. gadā Izglītības un zinātnes ministrijas valsts budžeta 05.00.00 “Zinātne” apakšprogrammas 05.12.00 “Valsts pētījumu programmas” ietvaros par 2,1 milj. *euro* gadā finansēs valsts pētījumu programmas Letonikā un Latviešu valodā.  Zemkopības ministrija savas kompetences valsts pētījumu programmas finansē no a/s “Latvijas valsts meži” ikgadējā valsts budžetā iemaksātajām dividendēm, ikgadēji 2 milj. *euro* apmērā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Būs nepieciešams izstrādāt jaunus Ministru kabineta noteikumus, kas noteiks valsts pētījumu programmu projektu pieteikšanas, ekspertīzes, īstenošanas, finansēšanas un valsts pētījumu programmu projektu īstenošanai piešķirto finanšu līdzekļu izlietojuma kontroles kārtību. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Jaunie Ministru kabineta noteikumi būs attiecināmi uz jaunām valsts pētījumu programmām, savukārt uz 2014.-2017.gada valsts pētījumu programmu īstenošanas laiku (līdz 2018.gada 31.decembrim) būs spēkā Ministru kabineta 2006.gada 30.maijā noteikumi Nr.443 “Valsts pētījumu programmu pieteikšanas, ekspertīzes un finansēšanas kārtība” un Ministru kabineta 2014.gada 30.septembra noteikumi Nr.597 “Kārtība, kādā veic valsts pētījumu programmu īstenošanai piešķirto finanšu līdzekļu izlietojuma kontroli”. 2014.-2017.gada valsts pētījumu programmu īstenošanas termiņš līdz 2018.gada 31.decembrim ir noteikts, pamatojoties uz Ministru kabineta 2014. gada 7. oktobra rīkojumu Nr. 559 “Par papildu valsts pētījumu programmām” 10.punktu un Ministru kabineta 2014. gada 7. oktobra rīkojumu Nr. 558 “Par valsts pētījumu programmām” 8.punktu. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar likumprojektu tiks nodrošināts, ka Eiropas Parlamenta un Padomes 2016. gada 11.maija direktīvas [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (turpmāk – direktīva 2016/801/ES) aizstās Padomes 2005.gada 12.oktobra direktīvu [2005/71/EK](http://eur-lex.europa.eu/eli/dir/2005/71/oj/?locale=LV" \t "_blank) par īpašu procedūru trešo valstu valsts piederīgo uzņemšanai zinātniskās pētniecības nolūkos (turpmāk – direktīva 2005/71/EK). |
| 2. | Citas starptautiskās saistības | Likumprojekts so jomu neskar. |
| 3. | Cita informācija | Tā kā direktīvas 2005/71/EK attiecībā uz pētniekiem un pētniecības iestādēm jau ir ietvertas Zinātniskās darbības likuma 37.² pantā un, tad Direktīvas 2016/801/ES 8., 9. un 10.panta normas likumprojektā vairs nav jāpārņem. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2016. gada 11.maija direktīvas [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| direktīvas [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) 10.pants | Ministru kabineta 2008.gada 21.jūlija noteikumi Nr.568  “Noteikumi par kārtību, kādā zinātniska institūcija noslēdz un izbeidz darba līgumu ar ārvalsts pētnieku”. | Izglītības un zinātnes ministrija direktīvas [2016/801/ES](http://eur-lex.europa.eu/eli/dir/2014/104/oj/?locale=LV" \t "_blank) 10.pantu pārņems pilnībā, veicot grozījumus Ministru kabineta 2008.gada 21.jūlija noteikumos Nr.568  “Noteikumi par kārtību, kādā zinātniska institūcija noslēdz un izbeidz darba līgumu ar ārvalsts pētnieku”. | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Likumprojekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Likumprojekts šo jomu neskar. | Likumprojekts šo jomu neskar. | | Likumprojekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika īstenota, jo likumprojekta tiesiskā regulējuma mērķis panākt, ka Ekonomikas ministrija, līdz ar to arī citas nozaru ministrijas varētu finansēt savas valsts pētījumu programmas, ja šādam mērķim ir piešķirti valsts budžeta līdzekļi. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zinātnisko institūciju reģistrā reģistrētās zinātniskās institūcijas un tajā nodarbinātie; augstskolas un tajās nodarbinātie, kā arī studējošie un zinātniskā grāda pretendenti; privātpersonas (fiziskās un juridiskās), valsts pārvaldes institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. |
| 3. | Cita informācija | Nav |

Iesniedzējs:

Izglītības un zinātnes ministrs Kārlis Šadurskis

Vīza:

Vīza: valsts sekretāre Līga Lejiņa

Depkovska, 67047772

[anita.depkovska@izm.gov.lv](mailto:anita.depkovska@izm.gov.lv)

1. <http://polsis.mk.gov.lv/documents/5499> apstiprinātas ar Ministru kabineta 2016.gada 9.februāra rīkojumu Nr.129 “Par Enerģētikas attīstības pamatnostādnēm 2016.-2020. gadam” ( <http://polsis.mk.gov.lv/documents/5499>) [↑](#footnote-ref-2)
2. apstiprinātas ar Ministru kabineta 2013.gada 28.decembra rīkojumu Nr.685 “Par Zinātnes, tehnoloģijas attīstības un inovācijas pamatnostādnēm 2014. – 2020. gadam” ( <http://polsis.mk.gov.lv/documents/4608>) [↑](#footnote-ref-3)
3. apstiprināts Saeimā 2012.gada 20.decembrī (<http://polsis.mk.gov.lv/documents/4247>) [↑](#footnote-ref-4)
4. izskatīts 2013.gada 17.decembra Ministru kabineta sēdē (Nr.67 96. §) <http://tap.mk.gov.lv/mk/tap/?pid=40291636> [↑](#footnote-ref-5)
5. {"value":"19.05.2006","iso\_value":"2006/05/19","content":"<font class='s-1'>19.05.2006.-03.07.2009.</font> <font class='s-2'>Pamata</font>"}Ministru kabineta 2006.gada 9.maija noteikumu Nr.383 “Latvijas Zinātnes padomes nolikums” 4.7.apakšpunkts. [↑](#footnote-ref-6)
6. Zinātnes darbības likuma 34.pants. [↑](#footnote-ref-7)
7. <http://www.oecd.org/education/ceri/The%20Nature%20of%20Policy%20Change%20and%20Implementation.pdf> 3.1.1 sadaļa [↑](#footnote-ref-8)
8. Zinātniskās darbības likuma 35.panta otra daļa [↑](#footnote-ref-9)
9. Zinātniskās darbības likuma 1.panta 4.punkts. [↑](#footnote-ref-10)
10. https://likumi.lv/doc.php?id=262508 [↑](#footnote-ref-11)
11. Ministru kabineta 2017. gada 12. decembra noteikumi Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība”. [↑](#footnote-ref-12)
12. <http://www.oecd.org/education/ceri/The%20Nature%20of%20Policy%20Change%20and%20Implementation.pdf> 3.1.1 sadaļa [↑](#footnote-ref-13)
13. <https://www.lzp.gov.lv/index.php?option=com_content&task=view&id=569&Itemid=121> [↑](#footnote-ref-14)
14. Ministru kabineta 2018. gada 23. janvāra noteikumi Nr. 49 “Noteikumi par Latvijas zinātnes nozarēm un apakšnozarēm”. [↑](#footnote-ref-15)
15. Ministru kabineta 2017. gada 13. decembra rīkojums Nr. 746 “Par prioritārajiem virzieniem zinātnē 2018.-2021. gadā”. [↑](#footnote-ref-16)